# Fylkesmannen med stor forbokstav?

**Heter det «fylkesmannen» eller «Fylkesmannen»? Det er ikke alltid godt å vite om forbokstaven skal være stor eller liten. I mange tilfeller er det ordets betydning som avgjør.**

I dette tilfellet må vi skille mellom institusjonen og personen. Fylkesmannen skal ha stor forbokstav hvis vi omtaler selve embetet. Hvis vi mener den personen som innehar embetet, skriver vi fylkesmannen med liten forbokstav.

fylkesmannen = personen  
Fylkesmannen = institusjonen

Det samme gjelder i disse tilfellene:

riksadvokaten = personen  
Riksadvokaten = institusjonen

barneombudet = personen  
Barneombudet = institusjonen

sivilombudsmannen = personen  
Sivilombudsmannen = institusjonen

**Mer om stor og liten forbokstav**  
Mange er usikre på når man skal bruke stor og liten forbokstav. Hovedregelen er at vi bruker små forbokstaver hvis det ikke er en særlig grunn til å bruke store.

Les mer om stor og liten forbokstav hos [Språkrådet](http://www.sprakradet.no/Sprakhjelp/Skriveregler_og_grammatikk/Stor_eller_liten_forbokstav/).